ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கோவிட்-19க்கு எதிரான இந்தியாவின் புதிய முயற்சி, இயற்கையான நோய் எதிர்ப்புச் சக்தியை அதிகரித்தல்
கோவிட்-19 மற்றும் இதர வைரஸ் தொற்றுகளை எதிர்த்துப் போராடுவதில் உடலின் இயல்பான பாதுகாப்பு இயக்கமுறை  முக்கியமான பங்காற்றுகிறது. கோவிட்-19 மற்றும் இதர வைரஸ்களை அடையாளம் கண்டறிந்து அதனை அழிப்பதில் விரைவாக, முதன்மையாக மற்றும் திறம்பட இந்த நோய் எதிர்ப்பு சக்தியானது எதிர்வினை ஆற்றுகிறது. கோவிட்-19 அல்லது இதர வைரஸ்களுடன் தொடர்பு கொள்கின்ற பெரும்பாலான நபர்களுக்கு உள்ளார்ந்த நோய் எதிர்ப்பு சக்தியானது போதுமான அளவில் இருந்தால், அவர்களுக்கு நோய் ஏற்படுவதில்லை அல்லது தானாகவே கட்டுப்பாட்டுக்குள் இருக்கும் வகையில் மிதமான அளவே நோய் ஏற்படும். அத்தகைய பாதுகாப்பை மனித நோய் எதிர்ப்பு மண்டலத்தில் உள்ள மேக்ரோஃபேகஸ் , என்.கே செல் போன்ற செல்கள் தான் தருகின்றன. கோவிட்-19 தொற்றைக் கட்டுப்பாட்டில் வைத்திருக்க தடுப்பு மருந்துகள் மற்றும் ஆன்ட்டி வைரல் ஏஜென்ட்டுகளை கண்டுபிடிக்க உலகமே முயன்று கொண்டு இருக்கின்ற சூழலில் அறிவியல் மற்றும் தொழிலக ஆராய்ச்சிக்கான கவுன்சில்  ஏற்கனவே அனுமதிக்கப்பட்ட இன்யூனோமாடுலேட்டர், செப்சிவாக்® என்பதை உருவாக்க இருந்த நோக்கத்தை மாற்றிக் கொள்ள முடிவு எடுத்துள்ளது. உடலில் உள்ளார்ந்து இருக்கின்ற நோய் எதிர்ப்புச் சக்தியை அதிகரித்து கோவிட்-19 தொற்றைக் கட்டுப்படுத்தவும் கோவிட்-19 நோயாளிகள் விரைவில் குணமாகவும் இந்த முயற்சி மேற்கொள்ளப்பட்டுள்ளது. இதனை தனது மில்லினியம் இந்தியத் தொழில்நுட்பத் தலைமைத்துவ முன்னெடுப்புத் திட்டம்  என்ற முன்னோடி திட்டத்தின் கீழ் சி.எஸ்.ஐ.ஆர் செயல்படுத்துகிறது.
செப்சிவாக்®  கீழ்க்கண்டவாறு வினையாற்றும் என எதிர்பார்க்கப்படுகிறது.
- கோவிட்-19 நோயாளிகளுடன் நெருக்கமாக இருப்பவர்கள் மற்றும் சுகாதாரப் பராமரிப்புப் பணியாளர்கள் ஆகியோரின் உள்ளார்ந்த எதிர்ப்பு சக்தியை அதிகரித்து அவர்களுக்குப் பாதுகாப்பு அளித்தல் மற்றும் அதன் மூலம் அவர்கள் நோய்க்கு ஆட்படாமல் பாதுகாத்தல்.
- மருத்துவனையில் உயிருக்கு ஆபத்தான நிலையில் இல்லாத கோவிட்-19 நோயாளிகளை விரைவாக நோயில் இருந்து மீட்டெடுத்தல். ஐ.சி.யூவில் வைத்திருக்க வேண்டிய அளவிற்கு நோயின் தாக்கம் அதிகரிப்பதைத் தடுத்தல்.
இந்த இரண்டு புதிய மருத்துவமனை சார் முன்பரிசோதனைத் திட்டங்களுக்கும் இப்போது இந்திய தலைமை மருந்துக் கட்டுப்பாட்டாளர்  அனுமதி அளித்துள்ளார். இந்த முன்பரிசோதனைத் திட்டமானது தற்செயல், மருத்துவர் – நோயாளி இருவருக்குமே தெரியாத சிகிச்சை முறை, இரட்டைக்குழு முறை, கட்டுப்படுத்தப்பட்ட மருத்துவ சிகிச்சை முறை ஆகியவற்றின்படி மேற்கொள்ளப்படும். கோவிட்-19 காரணமாக உயிருக்கு ஆபத்தான நிலையில் இருக்கும் நோயாளியிடம் இறப்புக் காரணிகளைக் குறைப்பதற்கான மருந்தின் திறனை மதிப்பீடு செய்யும் முன்பரிசோதனைக்கு ஏற்கனவே அனுமதி கொடுக்கப்பட்டுள்ளது. அதனோடு இப்போது இந்த இரண்டு முன்பரிசோதனைகளுக்கும் அனுமதி அளிக்கப்பட்டுள்ளது.
(Visitor Counter : 252
பிரதமர் அலுவலகம்
ஐ.நா பொதுச் சபையின் 77-வது அமர்வின் தலைவர் மேதகு திரு எச்.இ.சாபா கொரோசி, பிரதமர் திரு நரேந்திர மோடியுடன் சந்திப்பு
ஐ.நா பொதுச் சபையின் 77-வது அமர்வின் தலைவர் மேதகு திரு எச்.இ.சாபா கொரோசி, பிரதமர் திரு நரேந்திர மோடியை இன்று சந்தித்துப் பேசினார்.
சமுதாயத்தில் மாற்றத்தை ஏற்படுத்துவதற்காக நீர்வள மேலாண்மை, பாதுகாப்பு உள்ளிட்ட துறைகளில் இந்தியா மேற்கொண்டு வரும் முன்முயற்சிகளை திரு எச்.இ.சாபா கொரோசி பாராட்டினார். சீர்திருத்தப்பட்ட பன்முகத்தன்மையை நோக்கிய இந்தியாவின் முயற்சிகளை சுட்டிக்காட்டிய அவர், சர்வதேச அமைப்புகளை சீரமைக்கும் நடவடிக்கைகளில் இந்தியா முன்னிலை வகிப்பதன் முக்கியத்துவத்தை அடிக்கோடிட்டுக் கூறினார்.
தாம் பதவியேற்ற பிறகு மேற்கொள்ளும் முதல் பயணத்திற்கு இந்தியாவைத் தேர்ந்தெடுத்தமைக்காக திரு எச்.இ.சாபா கொரோசிக்கு பிரதமர் நன்றி தெரிவித்தார். உலகளாவிய பிரச்சினைகளுக்கு அறிவியல் மற்றும் தொழில்நுட்பத்தின் அடிப்படையில் தீர்வு காணும் திரு எச்.இ.சாபா கொரோசியின் அணுகுமுறையை அவர் பாராட்டினார். 2023 ஐ.நா. தண்ணீர் மாநாடு உள்ளிட்ட 77-வது ஐக்கிய நாடுகள் பொது சபையின் முன்முயற்சிகள் அனைத்திற்கும் இந்தியா முழு ஆதரவளிக்கும் என்று பிரதமர் உறுதி அளித்தார்.
சமகால புவி அரசியல் நிகழ்வுகளை பிரதிபலிக்கும் வகையில் ஐ.நா பாதுகாப்பு கவுன்சில் உள்ளிட்ட பன்முகத்தன்மை வாய்ந்த அமைப்புமுறைகளில் சீர்திருத்தங்கள் மேற்கொள்ள வேண்டியதன் முக்கியத்துவத்தை பிரதமர் வலியுறுத்தினார்.
சிறப்பு சேவைகள் மற்றும் கட்டுரைகள்
வருங்கால வைப்பு நிதி உங்கள் அருகில்: செப்டம்பர் 13-ந் தேதி திங்கட்கிழமை அன்று குறை தீர்ப்பு
ஊழியர் வருங்கால வைப்பு நிதி சட்டம் 1952-ன் கீழ் பயன்பெறும் சந்தாதாரர்கள் மற்றும் ஊழியர்களின் குறைகளை விரைந்து தீர்ப்பதற்காக, மாதந்தோறும் 10-ந் தேதியன்று சென்னை பிராந்திய வருங்கால வைப்பு நிதி அலுவலகம் “வருங்கால வைப்பு நிதி உங்கள் அருகில்”  என்ற குறை தீர்ப்பு நிகழ்ச்சியை நடத்தி வருகிறது.
செப்டம்பர் 10-ந் தேதியன்று, விநாயக சதுர்த்தியை முன்னிட்டு பொது விடுமுறை ஆதலால், இந்த குறை தீர்ப்பு நிகழ்ச்சி செப்டம்பர் 13-ந் தேதி திங்கட்கிழமை அன்று, சென்னை  வருங்கால வைப்பு நிதி பிராந்திய ஆணையர் அலுவலகத்தில் நடைபெற உள்ளது. அன்று சந்தாதாரர்கள், ஓய்வூதியர்கள், ஊழியர்கள், தொடர்புடைய ஆவணங்களுடன் அலுவலகத்திற்கு நேரில் வந்து தமது குறைகளைத் தெரிவிக்கலாம் என்று பிராந்திய வருங்கால வைப்பு நிதி ஆணையர் திரு.பி.ஹங்சிங் வெளியிட்டுள்ள செய்திக் குறிப்பில் தெரிவித்துள்ளார்.
•••••
(Visitor Counter : 112
உள்துறை அமைச்சகம்
பத்ம விருதுகளுக்கான மனுக்களை 2020 செப்டம்பர் 15 வரை சமர்ப்பிக்கலாம்
2021-ஆம் ஆண்டு குடியரசு தினத்தின் போது அறிவிக்கப்படவுள்ள பத்ம விருதுகளுக்கான மனுக்கள்/பரிந்துரைகளை நாளை  வரை சமர்ப்பிக்கலாம்.
பத்ம விருதுகளுக்கான இணையதளத்தில்  மட்டுமே மனுக்கள்/பரிந்துரைகள் பெற்றுக் கொள்ளப்படும்.
பத்ம விபூஷன், பத்ம பூஷன் மற்றும் பத்மஸ்ரீ ஆகிய பத்ம விருதுகள் நாட்டின் பெருமைமிகு விருதுகள் ஆகும். 1954-இல் நிறுவப்பட்ட இந்த விருதுகள், ஒவ்வொரு ஆண்டும் குடியரசு தினத்தின் போது அறிவிக்கப்படும்.
பல்வேறு துறைகளில் சிறந்த சேவைகளை ஆற்றி உள்ளவர்களுக்கு பத்ம விருதுகள் வழங்கப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1654017
சுகாதாரம் மற்றும் குடும்ப நலத்துறை அமைச்சகம்
மனநலம் தொடர்பான பிரச்சினைகளை தீர்ப்பதற்கு அரசு மேற்கொண்டு வரும் நடவடிக்கைகள்
பெங்களூருவில் உள்ள தேசிய மனநலம் மற்றும் நரம்பியல் கழகம் அளித்த அறிக்கையின்படி நாட்டில் 12 மாநிலங்களில் 18 வயதுக்கு மேற்பட்டவர்களில் 10.6% பேர் மனநலம் பாதிக்கப்பட்டவர்களாக உள்ளனர் என்று தெரியவந்துள்ளது.
நகர்ப்புறங்களில் மனநலம் பாதிக்கப்பட்டவர்களின் எண்ணிக்கை அதிக அளவில் உள்ளதாக கூறியுள்ளது. 3.5% பேர் நரம்பு சம்பந்தமான குறைபாடு உள்ளவர்களாகவும், மனஅழுத்தம் உடையவர்களாக உள்ளதாகவும் தெரிவித்துள்ளது. இதில் பெண்களே அதிக அளவில் பாதிக்கப்பட்டுள்ளதாகவும் தெரியவருகிறது.
மனநல பிரச்சினைகளுக்கு தீர்வு காண 24 மணி நேரமும் செயல்படும் உதவி எண் அறிவிக்கப்பட்டுள்ள நிலையில் இதுவரை 5,77,743 அழைப்புகள் வரப்பெற்றுள்ளதாகவும் அரசு தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808230
நுகர்வோர் நலன், உணவு மற்றும் பொது விநியோகம் அமைச்சகம்
செப்டம்பர் 8 முதல் மூன்றாம் கட்ட கட்டாய ஹால்மார்க் முத்திரையிடுவதை மத்திய அரசு அறிவித்துள்ளது
தமிழகத்தின் நாகை, திருப்பத்தூர், திருவாரூர் உள்பட நாட்டின் 55 மாவட்டங்கள் புதிதாக சேர்ப்பு
தங்க நகைகள் மற்றும் தங்க கலைப்பொருட்களுக்கு ஹால்மார்க் முத்திரை  உத்தரவு, 2023 இன் மூலம் கட்டாய ஹால்மார்க் முத்திரையிடுவதன் மூன்றாம் கட்டம் செப்டம்பர் 8 முதல் நடைமுறைக்கு வருகிறது
கட்டாய ஹால்மார்க் முறையின் மூன்றாவது கட்டம் கட்டாய ஹால்மார்க் முறையின் கீழ் கூடுதலாக 55 புதிய மாவட்டங்களை உள்ளடக்கும். தமிழ்நாட்டில், நாகபட்டினம், திருப்பத்தூர், திருவாரூர் ஆகிய மாவட்டங்கள் இதில் அடங்கும். இதன் மூலம் கட்டாய ஹால்மார்க் கீழ் வரும் மாவட்டங்களின் மொத்த எண்ணிக்கை 343 ஆக உள்ளது. கட்டாய ஹால்மார்க் முத்திரையின் கீழ் புதிதாக சேர்க்கப்பட்ட 55 மாவட்டங்களின் மாநில வாரியான பட்டியல் ஹால்மார்க் பிரிவின் கீழ் www.bis.gov.in இந்திய தர நிர்ணய அமைவனத்தின்  வலைத்தளத்தில் கிடைக்கிறது.
இந்த உத்தரவை மத்திய அரசு இன்று அறிவித்தது.
ஜூன் 2021 முதல் நாட்டின் 256 மாவட்டங்களில் கட்டாய ஹால்மார்க் முத்திரையை செயல்படுத்துவதில் பி.ஐ.எஸ் தீவிரமாக உள்ளது.
கட்டாய ஹால்மார்க் அமல்படுத்தப்பட்டதிலிருந்து, பதிவு செய்யப்பட்ட நகைக்கடைகளின் எண்ணிக்கை 34,647 லிருந்து 1,81,590 ஆக உயர்ந்துள்ளது. இதுவரை 26 கோடிக்கும் அதிகமான தங்க நகைகளுக்கு எச்.ஐ.டி ஹால்மார்க் முத்திரையிடப்பட்டுள்ளது.
2021-22 ஆம் ஆண்டில் பிஐஎஸ் கேர் பயன்பாட்டின் பதிவிறக்கங்களின் எண்ணிக்கை 2.3 லட்சத்திலிருந்து நடப்பு நிதியாண்டில் 12.4 லட்சமாக அதிகரித்துள்ளது.
பிரதமர் அலுவலகம்
திரு. ஜகதீஷ் தக்கர் மறைவுக்கு பிரதமர் திரு நரேந்திர மோடி இரங்கல்
பிரதமர் அலுவலகத்தில் மக்கள் தொடர்பு அலுவலராக பணிபுரிந்து வந்த திரு. ஜகதீஷ் தக்கர் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“பிரதமர் அலுவலகத்தில் மக்கள் தொடர்பு அலுவலராக பணிபுரிந்து வந்த திரு. ஜகதீஷ் தக்கரின் மறைவு மிகவும் துயரத்தை அளிக்கிறது. குஜராத் மற்றும் தில்லி இரு இடங்களிலுமே மூத்த பத்திரிக்கையாளரான ஜகதீஷ் அவர்களுடன் பல வருடங்கள் பணிபுரிந்த மகிழ்வு எனக்கு உண்டு. தனது எளிமை மற்றும் நற்பண்புக்கும் பெயர் பெற்றவர் அவர்.
பல ஆண்டுகளாக பல பத்திரிகையாளர்கள் ஜகதீஷ் அவர்களுடன் கலந்துரையாடியிருப்பர். அவர் குஜராத்தின் முன்னாள் முதல் அமைச்சர்கள் பலருடன் பணிபுரிந்துள்ளார். தனது வேலையை முழு மனதுடனும் சிரத்தையுடனும் செய்த அற்புதமான மனிதரை இழந்துவிட்டோம். அவரது குடும்பத்தினருக்கும் நலவிரும்பிகளுக்கும் எனது இரங்கல்கள்”, என்று பிரதமர் கூறியுள்ளார்.
பெண்கள் மற்றும் குழந்தை நலன் அமைச்சகம்
கோவிட்-19 காரணமாக அனாதையான குழந்தைகளுக்கு உதவி: தமிழகத்தில் 324 விண்ணப்பங்களுக்கு ஒப்புதல்
கோவிட்-19 தொற்று காரணமாக இரு பெற்றோர்கள் அல்லது இருக்கும் பெற்றோர், சட்டரீதியான பாதுகாவலர் அல்லது தத்தெடுத்த பெற்றோர்களை இழந்த குழந்தைகளுக்கு உதவும் பிரதமரின் கவனிப்பு  திட்டத்தை மாண்புமிகு பிரதமர் அறிவித்தார். இத்திட்டத்தின் பயன்களை pmcaresforchildren.in என்ற இணையளத்தில் ஆன்லைன் மூலம் விண்ணப்பித்து பெற முடியும்.
இத்திட்டத்தின் கீழ் கடந்த ஜனவரி 31ம் தேதி வரை 6626 விண்ணப்பங்கள் பெறப்பட்டன. இவற்றில் 3,855 விண்ணப்பங்களுக்கு ஒப்புதல் அளிக்கப்பட்டன. தமிழகத்திலிருந்து 496 விண்ணப்பங்கள் பெறப்பட்டன. இவற்றில் 324 விண்ணப்பங்களுக்கு ஒப்புதல் அளிக்கப்பட்டது.
இத்தகவலை மாநிலங்களவையில் எழுத்துபூர்வமாக இன்று தாக்கல் செய்த பதிலில் மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்தார்.
மேலும் விவரங்களுக்கு இந்த ஆங்கிலச் செய்தி குறிப்பை காணவும்:
https://pib.gov.in/PressReleasePage.aspx?PRID=1794724
------
(Visitor Counter : 101
புவி அறிவியல் அமைச்சகம்
இந்தியாவின் வடக்கு மற்றும் வடகிழக்குப் பகுதிகளில் 2020 ஜூலை 18 - 21 வரையில் தீவிர மழை
புதுடெல்லியில் உள்ள இந்திய வானிலை ஆராய்ச்சித் துறையின் மத்திய / பிராந்திய வானிலைய ஆய்வு மையத்தின் தேசிய வானிலை முன்னறிவிப்புகள்:
பருவமழைக்கால காற்றழுத்தத் தாழ்வுப் பகுதி வழக்கமான அமைவிடத்தைக் காட்டிலும் தெற்காக நிலவுகிறது. நாளை ஜூலை 18 முதல் அது வடக்கு நோக்கி படிப்படியாக நகர்ந்து இயமலைப் பகுதிக்கு செல்லக்கூடும்.
- மேலும், வங்காள விரிகுடாவில் இருந்து தெற்கு நோக்கிய / தென் மேற்கு நோக்கிய ஈரப்பதமான காற்று வடகிழக்கு, கிழக்கு இந்தியாவை ஒட்டிய பகுதிகள் மற்றும் வடமேற்கு இந்தியாவில் அரபிக் கடலில் குறைவான வளிமண்டல நிலையில் சேருவது நாளை ஜூலை 18இல் இருந்து தொடங்கலாம்.
- மேலே குறிப்பிட்ட சாதகமான வானிலை சூழ்நிலைகள் காரணமாக, நாட்டின் வடக்கு மற்றும் வடகிழக்குப் பகுதிகளில் முறையே ஜூலை 18 மற்றும் 19 ஆம் தேதிகளில் மழைப் பொழிவு பரவலாகவும், தீவிரமானதாகவும் இருக்க வாய்ப்புள்ளது.
- ஓரளவுக்கு பரவலானது முதல் பரவலான நிலை என குறிப்பிடும் அளவு வரையில் மழைப் பொழிவு பின்வரும் வகையில் இருக்கும்:
- 2020 ஜூலை 18-20 காலகட்டத்தில் வடமேற்கு இந்தியாவில் கனமானது முதல் மிக கனமானது வரையில் ஆங்காங்கே மழை பெய்ய வாய்ப்பு உள்ளது. வடகிழக்கு மற்றும் கிழக்கு இந்தியாவை ஒட்டிய பகுதிகளில் ஜூலை 18-21 காலகட்டத்தில் இது மாதிரி மழை இருக்க வாய்ப்பு உள்ளது.
- மேற்கு வங்கம் இமயமலைப் பகுதியை ஒட்டிய பகுதிகள், சிக்கிம் மற்றும் அசாம், மேகாலயா பகுதிகளில் ஜூலை 19 - 21 காலகட்டத்தில் தீவிர கனமழை ஆங்காங்கே பெய்ய வாய்ப்புள்ளது. அருணாச்சலப் பிரதேசம் பகுதியில் ஜூலை 19-21 காலக்கட்டத்தில் இதுபோன்ற மழைப் பொழிவு இருக்கலாம்.
மாவட்ட அளவிலான வானிலை முன்னறிவிப்புகளுக்கு, இந்திய வானிலை ஆய்வு மையத்தின், மாநிலங்களில் உள்ள வானிலை ஆய்வு மையங்கள் / வட்டார வானிலை ஆய்வு மையங்களின் இணையதளங்களை அன்புடன் காணுங்கள்.
நிதி அமைச்சகம்
‘5.09% அரசு பங்குகள் – 2022’ ஏலம் மூலம் விற்பனை 
‘6.45% அரசு பங்குகள் – 2029’ ஏலம் மூலம் விற்பனை 
‘இந்திய அரசின் மாறுபாடுக்குரிய வட்டி விகிதத்துக்கு உட்பட்ட பங்குகள் – 2031’ ஏலம் மூலம் விற்பனை  மற்றும் ‘7.19% அரசின் பங்குகள் – 2061’ ஏலம் மூலம் விற்பனை 
இந்திய அரசு வெளியிட்டுள்ள விற்பனை அறிவிப்பின் படி   ‘5.09% அரசு பங்குகள் – 2022’ அறிவிக்கப்பட்ட ரூ.3,000 கோடி  அளவுக்கு அடிப்படை விலையின் கீழ் ஏலம் விடப்படும்  ‘6.45 சதவீத அரசின் பங்குகள் – 2029’ அறிவிக்கப்பட்ட ரூ.9,000 கோடி  அளவுக்கு அடிப்படை விலையின் கீழ் ஏலம் விடப்படும்  ‘இந்திய அரசின் மாறுபட்ட வட்டி விகிதத்தை கொண்ட பங்குகள் – 2031’, அறிவிக்கப்பட்ட ரூ.4,000  அளவுக்கு அடிப்படையின் விலையின் கீழ் ஏலம் விடப்படும்  ‘7.19 சதவீத அரசின் பங்குகள் – 2060’ அறிவிக்கப்பட்ட ரூ.5,000 கோடி  அளவுக்கு அடிப்படை விலை அடிப்படையில் ஏலம் விடப்படும்.
மேற்கூறிய ஏதேனும் ஒன்றில் அல்லது அதற்கு மேற்பட்ட பத்திரங்களில், இந்திய அரசு கூடுதலாக ரூ.2,000 கோடி அளவுக்கு தக்கவைத்துக் கொள்ளும் வாய்ப்பு உள்ளது. இந்த ஏலம் பல்முனை விலை குறியீட்டின் அடிப்படையில் நடைபெற உள்ளது. இந்த ஏலம் ரிசர்வ் வங்கி, மும்பை அலுவலகம், கோட்டைப்பகுதி, மும்பையில் 2020 ஏப்ரல் 24  நடத்தப்படும்.
இந்த ஏலத்தின் முடிவுகள் 2020 ஏப்ரல் 24  அறிவிக்கப்படும். வெற்றி பெற்ற ஏலதாரர்கள் தங்களுடைய தொகையை 2020 ஏப்ரல் 27  செலுத்தலாம்.
(Visitor Counter : 51
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைப் போக்குவரத்து மற்றும் நெடுஞ்சாலை அமைச்சகம் –இந்தியாவில் சாலை விபத்துக்கள் -2021 ஆண்டு அறிக்கை
2021ல் இந்தியாவில் சாலை விபத்துக்கள் என்ற ஆண்டறிக்கையை மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் வெளியிட்டுள்ளது. மாநிலங்கள் மற்றும் யூனியன் பிரதேசங்களின் காவல் துறை மூலம் பெறப்பட்ட தகவல்களின் படி, இந்த அறிக்கை வெளியிடப்பட்டுள்ளது.
இந்த அறிக்கையின் படி, 2021ம் ஆண்டில் 4,12,432 எதிர்பாராத சாலை விபத்துக்கள் நடைபெற்றதில் 1,53,972 பேர் உயிரிழந்தனர். 3,84,448 பேர் காயமடைந்தனர். அதற்கு முந்தைய ஆண்டான 2020-ம் ஆண்டில் விபத்துக்களும், அதனால் ஏற்பட்ட உயிரிழப்புகளும், காயமுற்றவர்களும் குறைவாக இருந்தது. கொவிட்- 19 பெருந்தொற்று காரணமாக அமல்படுத்தப்பட்ட ஊரடங்கு இதற்கு காரணமாகும். 2019-ம் ஆண்டை ஒப்பிடுகையில், 2021-ம் ஆண்டு சாலை விபத்துக்கள் 8.1 சதவீதம் குறைந்தது. காயமுற்றவர்களின் எண்ணிக்கை 14.8 சதவீதம் குறைந்தது. எனினும், 2019-ம் ஆண்டை விட, சாலை விபத்துக்களால் ஏற்பட்ட உயிரிழப்புகள் 2021-ம் ஆண்டு 1.9 சதவீதம் அதிகரித்தது.
சாலை விபத்துக்களால் ஏற்படும் உயிரிழப்புகளை குறைக்க இந்தியா உறுதிபூண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்; https://pib.gov.in/PressReleasePage.aspx?PRID=1887097
ரெயில்வே அமைச்சகம்
லக்னோவில் ஜெகஜீவன் ஆர்.பி.எஃப் அகாடமியில் புதிதாக கட்டப்பட்ட தேசிய தியாகிகள் நினைவகம் திறந்து வைக்கப்பட்டது
1957 முதல் இன்று வரை வீரமரணம் அடைந்த 1014 ஆர்.பி.எஃப் வீரர்களின் பெயர்கள் நினைவிடத்தில் பொறிக்கப்பட்டுள்ளன
லக்னோவில் உள்ள ஜெகஜீவன் ஆர்.பி.எஃப் அகாடமியில் புதிதாக கட்டப்பட்ட தேசிய தியாகிகள் நினைவகம் மற்றும் ரயில்வே பாதுகாப்புக்கான தேசிய அருங்காட்சியகத்தை ரயில்வே பாதுகாப்புப் படையின் தலைமை இயக்குநர் திரு சஞ்சய் சந்தர் இன்று திறந்து வைத்தார்.
4800 சதுர மீட்டர் பரப்பளவில் அமைந்துள்ள இந்த நினைவிடத்தில், 1957 முதல் இன்று வரை உயிர்நீத்த 1014 ஆர்.பி.எஃப் வீரர்களின் பெயர்கள் பொறிக்கப்பட்டு அவர்களுக்கு ஆர்.பி.எஃப் சார்பாக அஞ்சலி செலுத்தப்பட்டுள்ளது.
இந்த அருங்காட்சியகத்தை பார்வையிட வருபவர்கள் ரயில்வே பாதுகாப்பு படையின் வரலாறு, தோற்றம், சாதனைகள், கடமைகள் மற்றும் பொறுப்புகள் குறித்த முழுமையான கண்ணோட்டத்தை பெறலாம். இந்த அருங்காட்சியகம் மொத்தம் 9000 சதுர அடி பரப்பளவில் அமைந்துள்ளது, இதில் 37 கருப்பொருள் காட்சி பேனல்கள், 11 காட்சி அலமாரிகள், காவல்துறையின் தகவல்-கிராஃபிக் வரலாறு, 87 கலைப்பொருட்கள், இந்திய தேசிய ஆவணக்காப்பகத்திலிருந்து 500 பக்கங்கள், கடந்த காலத்தைச் சேர்ந்த 36 ஆயுதங்கள், பாதுகாப்பு தொடர்பான 150 ரயில்வே பொருட்கள், ரயில்வே பாதுகாப்புப் படையின் பல்வேறு நிலைகளின் 15 பொம்மைகள்மற்றும் பல முக்கியமான பொருட்கள் காட்சிக்கு வைக்கப்பட்டுள்ளன.
இந்த அருங்காட்சியகத்தின் குறிக்கோள் 'அறிவை ஊக்குவிக்கவும் பாரம்பரியத்தைப் பாதுகாக்கவும்' என்பதாகும்.
இது தவிர, புனேவின் கட்கியில் உள்ள மத்திய கவச போர் வாகன கிடங்கிலிருந்து பெறப்பட்டு அகாடமி வளாகம், புதிதாக கட்டப்பட்ட பேட்மிண்டன் மற்றும் புல்வெளி டென்னிஸ் மைதானம், ஆர்.பி.எஃப் சிறப்பு பேண்ட் ஆகியவற்றில் நிறுவப்பட்ட போர் கோப்பை டி -55 டாங்கியையும் ரயில்வே பாதுகாப்புப் படையின் தலைமை இயக்குநர் திறந்து வைத்தார்.
குடியரசுத் தலைவர் செயலகம்
வெற்றி தினத்தை ஒட்டி ராணுவ மருத்துவமனைக்கு குடியரசுத்தலைவர் நன்கொடை
கார்கில் போரின் போது, வீரத்துடன் போராடி, உயிர்த்தியாகம் செய்த வீரர்களுக்கு மரியாதை செலுத்தும் விதமாக, குடியரசுத்தலைவர் திரு. ராம்நாத் கோவிந்த், தில்லியில் உள்ள ராணுவ மருத்துவமனைக்கு, ரூ.20 லட்சம் நன்கொடை அளிப்பதற்கான காசோலையை இன்று  வழங்கினார். கோவிட்-19 பெருந்தொற்றைக் கட்டுப்படுத்தும் பணியில் ஈடுபடும் மருத்துவர்கள் மற்றும் துணை மருத்துவப் பணியாளர்கள் திறம்பட பணியாற்றத் தேவையான சாதனங்களை வாங்க இந்த நிதி உதவிகரமாக இருக்கும் என தெரிவிக்கப்பட்டுள்ளது. கார்கில் போரில் இந்தியா வெற்றியடைந்ததன் 21-வது ஆண்டு தினம் இன்று வெற்றி தினமாகக் கொண்டாடப்படுகிறது.
குடியரசுத்தலைவர் மாளிகைச் செலவினங்களில் மேற்கொள்ளப்பட்ட சிக்கன நடவடிக்கை மூலம், கோவிட்-19 பெருந்தொற்றைக் கட்டுப்படுத்த கூடுதல் நிதி கிடைக்கச் செய்யும் விதமாக, ராணுவ மருத்துவமனைக்கு, குடியரசுத் தலைவரால் இந்த நிதியுதவி வழங்கப்பட்டுள்ளது. முன்னதாக, குடியரசுத் தலைவர் மாளிகையில் பல்வேறு சிக்கன நடவடிக்கைகளை மேற்கொள்வதன் வாயிலாக, செலவினங்களைக் குறைக்க குடியரசுத் தலைவர் அறிவுறுத்தியிருந்தார். இதன் ஒரு பகுதியாக, பாரம்பரிய நிகழ்ச்சிகளின் போது பயன்படுத்துவதற்காக ஒரு சொகுசு வாகனம் வாங்கும் திட்டத்தை குடியரசுத்தலைவர் ஏற்கனவே தவிர்த்தது குறிப்பிடத்தக்கது.
குடியரசுத் தலைவர் ராணுவ மருத்துவமனைக்கு அளித்துள்ள நன்கொடையிலிருந்து, PAPR  வாங்கப்பட உள்ளது. அறுவை சிகிச்சைகள் மேற்கொள்ளும்போது மருத்துவப் பணியாளர்கள் சுவாசிப்பதற்கும், தொற்று பரவாமல் தற்காத்துக் கொள்ளவும் இத்தகைய அதிநவீனக் கருவிகள் உதவிகரமாக இருக்கும். நோயாளிகளை கவனிப்பதில் அதிக அக்கறை காட்டவும், கண்ணுக்குத் தெரியாத எதிரியை எதிர்த்துப் போராடும் முன்களப் பணியாளர்களுக்கு பாதுகாப்பு அளிக்கவும் இது பெரிதும் பயன்படும்.
குடியரசுத் துணைத் தலைவர் செயலகம்
ஓணம் பண்டிகையை முன்னிட்டு நாட்டு மக்களுக்கு குடியரசு துணைத்தலைவர் விடுத்துள்ள வாழ்த்துச் செய்தி
ஓணம் திருநாளை முன்னிட்டு நாட்டு மக்களுக்கு எனது மனப்பூர்வமான ஓணம் திருநாள் நல்வாழ்த்துகளை தெரிவித்துக் கொள்கிறேன்.
ஒற்றுமை, அறுவடை மற்றும் கலாச்சார செழுமையின் கொண்டாட்டமாக ஓணம் கொண்டாடப்படுகிறது. இது சமூகங்களை பாரம்பரியங்களின் தொகுப்பில் இணைக்கிறது.
மகாபலி மன்னரின் நினைவாக கொண்டாடப்படும் இது, கருணை, இரக்கம் மற்றும் தியாகத்தின் காலத்தால் அழியாத மதிப்புகளை நினைவூட்டுகிறது. நமது வேளாண் சமூகத்தின் அயராத முயற்சிகளை கௌரவிப்பதற்கும், இயற்கை அன்னையின் கொடைக்கு நன்றி தெரிவிப்பதற்குமான ஒரு பண்டிகையாகவும் இது உள்ளது.
ஓணம் பண்டிகை அனைவரின் வாழ்விலும் மகிழ்ச்சியையும், செழிப்பையும் கொண்டு வரட்டும்.
தகவல் மற்றும் ஒலிபரப்பு அமைச்சகம்
லடாக்கில் உள்ள ஹம்போட்டிங் லாவில் தூர்தர்ஷன்/அகில இந்திய வானொலி டிரான்ஸ்மிட்டர்களை மத்திய அமைச்சர் அனுராக் சிங் தாக்கூர் தொடங்கி வைத்தார்
லடாக்கில் கார்கில் அருகே உள்ள ஹம்போட்டிங் லாவில் தூர்தர்ஷன் மற்றும் அகில இந்திய வானொலியின் உயர் சக்தி டிரான்ஸ்மிட்டர்களை மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாக்கூர் நாட்டுக்கு அர்ப்பணித்தார்
இந்த 10 கிலோ வாட் டிரான்ஸ்மிட்டர்கள் நாட்டின் மிக உயரமான தொலைக்காட்சி மற்றும் ரேடியோ டிரான்ஸ்மிட்டர்கள் ஆகும். சராசரி கடல் மட்டத்திலிருந்து 4054 மீட்டர்  உயரத்தில் இவை அமைந்துள்ளன. லே-வில் உள்ள டிரான்ஸ்மிட்டர்கள் 3501 மீட்டர்  உயரத்தில் உள்ளன.
நிகழ்ச்சியில் பேசிய அமைச்சர், மோசமான வானிலை மற்றும் புவியியல் நிலப்பரப்பைக் கருத்தில் கொண்டு ஹம்போட்டிங் லா தளம் மிகவும் கடினமான இடங்களில் ஒன்றாகும் என்று குறிப்பிட்டார். சவாலான வானிலையில் திட்டத்தை நிறைவு செய்ததற்கு பொறியாளர்கள் மற்றும் தொழிலாளர்கள் குழுவுக்கு திரு அனுராக் தாக்கூர் பாராட்டு தெரிவித்தார்.
டி.டி.காஷ்மீருக்கு லடாக்கின் பங்களிப்பு 2021 அக்டோபர் 1 முதல் தினமும் 30 நிமிடங்களில் இருந்து ஒரு மணி நேரமாக இரட்டிப்பாகும் என்றும் அமைச்சர் அறிவித்தார்.
தூர்தர்ஷன்/அகில இந்திய வானொலி மூலம் இந்த பிராந்தியத்தில் உள்ள மாணவர்களுக்கு கல்வி நிகழ்ச்சிகள் கிடைக்கும். மாநில கல்வித் துறைகள் மற்றும் நிறுவனங்களுடன் இணைந்து தொலைக்காட்சி, வானொலி மற்றும் டிஜிட்டல் தளங்கள் மூலம், பள்ளி மற்றும் கல்லூரி மாணவர்களுக்கு பல்வேறு கல்வி நிகழ்ச்சிகளை பிரச்சார் பாரதி வழங்கி வருகிறது.
தொலைக்காட்சி மற்றும் வானொலி அலைவரிசைகள் சாதாரண மக்களை சென்றடையும் வகையில், செய்தி, பொழுதுபோக்கு, கல்வி உள்ளிட்டவை தொடர்பான 160 டிவி சேனல்கள் மற்றும் 48 வானொலி அலைவரிசைகளை டிடி இலவச டிஷ் மூலம் வீடுகளுக்கு மாதாந்திர கட்டணம் இல்லாமல் பிரச்சார் பாரதி கிடைக்கச் செய்கிறது. நான்கு கோடிக்கும் அதிகமான வீடுகளுக்கு சென்றடையும் மிகப்பெரிய டிடிஎச் தளமாக டிடி ஃப்ரீ டிஷ் விளங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758003
நிதி அமைச்சகம்
கொவிட்-19க்கு எதிரான பேராட்டத்தில், இந்தியப் பொருளாதாரத்துக்கு உதவ, மத்திய நிதி மற்றும் கம்பெனிகள் விவகாரத்துறை அமைச்சர் திருமதி.நிர்மலா சீதாராமனால் அறிவிக்கப்பட்ட தற்சார்பு இந்தியா நிதியுதவி திட்டம் 3.0-ன் கீழான விவரங்களுக்கு https://static.pib.gov.in/WriteReadData/userfiles/MOF.pdf
முழு விவரங்களுக்கு இந்த இணைப்பை கிளிக் செய்யவும்
-----
(Visitor Counter : 155
பிரதமர் அலுவலகம்
பிரதமர் ஜென்மாஷ்டமி பண்டிகைக்கு நாட்டு மக்களுக்கு வாழ்த்து
ஜென்மாஷ்டமி பண்டிகைக்கு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார். “श्रीकृष्ण जन्माष्टमी के पावन पर्व की सभी देशवासियों को बहुत-बहुत शुभकामनाएं। நாட்டு மக்களுக்கு ஜென்மாஷ்டமி வாழ்த்துக்கள்,” என்று பிரதமர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.83 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 13,10,410 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 47,379 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 4,676 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,67,340 என அதிகரித்துள்ளது.
கடந்த 24 மணி நேரத்தில் 4,043 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.20 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,95,894 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860726
சிறப்பு சேவைகள் மற்றும் கட்டுரைகள்
கல்பாக்கம் அவசர நிலை ஒத்திகை பயிற்சி முகாம் துவக்க விழா
கல்பாக்கம் அணுசக்தி மையம், அணுசக்தி துறையின் பல பிரிவுகளைக் கொண்டு இயங்கி வருகிறது. சென்னை அணுமின் நிலையம், இந்திரா காந்தி அணு ஆராய்ச்சி மையம், வேக அணு உலை , பாபா அணு ஆராய்ச்சி மைய பிரிவுகள் போன்றவை இதில் அடக்கம். அணுசக்தி விதிமுறைகளின்படி இரு வருடங்களுக்கு ஒருமுறை நடைபெறும் அவசரநிலை ஒத்திகையை முன்னிட்டு, மாவட்ட அதிகாரிகளுக்கும், அலுவலர்களுக்கும், பயிற்சி முகாம்களை இந்த மையம் நடத்தி வருகிறது.
நவம்பர் மாதம் 11-ஆம் தேதி நடைபெற இருக்கும் அவசர நிலை ஒத்திகை நிகழ்வை முன்னிட்டு, அதையொட்டிய பயிற்சி முகாமை, செங்கல்பட்டு மாவட்ட ஆட்சியரின் நேர்முக உதவியாளர்  திரு. நெ.செல்வம், இன்று  துவக்கி வைத்தார்.
சென்னை அணுமின் நிலைய இயக்குனர் திரு.ம.பலராமமூர்த்தி அணுமின் நிலையத்தின் பாதுகாப்பு அம்சங்களைப் பற்றி எடுத்துரைத்தார். இந்த ஒத்திகை பொதுமக்கள் பாதிக்காத முறையில் நடத்தப்படும். மாவட்ட ஆட்சியரின் நேர்முக உதவியாளர்  தனது துவக்க உரையில், அவசர நிலை ஒத்திகையின் முக்கியத்துவத்தையும், மக்கள் பாதுகாப்பில் அதன் பங்கையும் குறிப்பிட்டு, மாவட்ட அதிகாரிகளின் பங்களிப்பை வலியுறுத்தினார்.
செங்கல்பட்டு வருவாய் கோட்டாட்சியர் திருமதி.சாகித்தா பர்வீன், மதுராந்தகம் வருவாய் கோட்டாட்சியர் திருமதி. சரஸ்வதி, தேசிய பேரிடர் மீட்பு குழு மற்றும் வருவாய் துறை, சுகாதாரத்துறை, ஊரகவளர்ச்சி துறை, போக்குவரத்து துறை, உயர் அலுவலர்கள் மற்றும் அணுசக்தி மையத்தின் உயர் அதிகாரிகள் பலர் விழாவில் பங்கேற்று சிறப்பித்தனர்.
துவக்க விழாவை தொடர்ந்து, மாவட்ட அதிகாரிகளுக்கு பயிற்சி முகாம் நடைபெற்றது.
வரும் ஒரு வாரத்தில் 200 அலுவலர்கள் இந்த பயிற்சி முகாமில் கலந்து கொண்டு பயிற்சி பெறுவார்கள்.
குடியரசுத் துணைத் தலைவர் செயலகம்
வேளாண்மையானது அரசின் திட்டங்களில் தலையாய இடத்தில் இருக்க வேண்டும் : குடியரசுத் துணைத் தலைவர்
வேளாண்மையானது இந்தியப் பொருளாதாரத்தின் முதுகெலும்பாகும் என்றும் அது அரசின் திட்டங்களில் முதன்மை வகிப்பதாக இருக்க வேண்டும் என்றும் குடியரசுத் துணைத் தலைவர் கூறியுள்ளார். புது தில்லியில் இன்று  ஒய்4டி அமைப்பால் ஏற்பாடு செய்யப்பட்டிருந்த புதிய இந்தியா மாநாட்டைத் தொடங்கிவைத்த பின்னர், அங்குக் கூடியிருந்தோரிடையே அவர் உரையாற்றினார்.
வேளாண்மையை வருமானம் தரத்தக்கதாக ஆக்க வேண்டிய அவசியம் உள்ளது என்று கூறிய குடியரசுத் துணைத் தலைவர், வருமானத்தைப் பெருக்கிக்கொள்வதற்காக விவசாயிகள் கோழி வளர்ப்பு, தோட்டக்கலை பயிர் வளர்ப்பு, பட்டுப் புழு வளர்ப்பு, தேனீ வளர்ப்பு, பால்பண்ணை அமைத்தல் போன்ற விவசாயம் சார்ந்த செயல்பாடுகளையும் மேற்கொள்ள ஊக்குவிக்கப்பட வேண்டும் என்றார். கிராமங்களில் வாழும் விவசாயிகளுக்கு நியாயமான கட்டணத்தில் உத்தரவாதமான மின்சாரம் பெறுவதற்கான கடன்களை எளிதாக்க வேண்டியது அவசியம் என்று அவர் கூறினார். கடன் தள்ளுபடி, இலவச மின்சாரம் போன்றவை நாட்டில் நிலவும் வேளாண்மைத் துயரங்களுக்கு நிரந்தரத் தீர்வை அளிக்கப் போவதில்லை என்றும் கூறினார்.
சுதந்திரம் பெற்று 70 ஆண்டுகளாகியும் காந்தியடிகளின் கனவை நனவாக்க நாம் தவறிவிட்டோம் என்றும் நகர்ப்புறங்களில் வேகமான முன்னேற்றம் ஏற்பட்டுவருகையில், கிராமப்புறங்கள் இன்னும் பின்தங்கிய நிலையிலேயே உள்ள வகையில் சமமின்மை நிலவுகிறது என்றும் குடியரசுத் துணைத் தலைவர் கூறினார்.
மேலும் விவரங்களுக்கு www.nicpib.in என்ற வலைதளத்தைப் பார்க்கவும்.
(Visitor Counter : 84